Bruselj, 28.12.2004

KOM(2004) 837 končno

SPOROČILO KOMISIJE EVROPSKEMU PARLAMENTU IN SVETU

Tehnična prilagoditev finančne perspektive za leto 2006 v skladu z gibanji BND in cen (Točka 15 Medinstitucionalnega sporazuma z dne 6. maja 1999 o proračunski disciplini in izboljšanju proračunskega postopka)

SPOROČILO KOMISIJE EVROPSKEMU PARLAMENTU IN SVETU

Tehnična prilagoditev finančne perspektive za leto 2006 v skladu z gibanji BND in cen (Točka 15 Medinstitucionalnega sporazuma z dne 6. maja 1999 o proračunski disciplini in izboljšanju proračunskega postopka)

1. UVOD

Medinstitucionalni sporazum (IIA) z dne 6. maja 1999 o proračunski disciplini in izboljšanju proračunskega postopka[1], prilagojen za širitev[2] in revidiran v letu 2003, vsebuje preglednico finančne perspektive za EU-25 (Preglednica 1a).

Točka 15 Medinstitucionalnega sporazuma navaja, da vsako leto Komisija pred začetkom proračunskega postopka za leto n+1 določi tehnične prilagoditve finančne perspektive v skladu z gibanji bruto nacionalnega dohodka (BND) in cen.

Namen tega sporočila je proračunskemu organu predstaviti rezultat te tehnične prilagoditve (EU-25) za leto 2006.

2. POGOJI PRILAGODITVE V PREGLEDNICI FINANčNE PERSPEKTIVE (PREGLEDNICE 1-3)

Preglednica 1 prikazuje finančno perspektivo za EU-25, prilagojeno za leto 2006 po tekočih cenah.

Preglednica 2 prikazuje finančno perspektivo za EU-25, prilagojeno za leto 2006 po tekočih cenah, ki vključuje proračunske posledice politične rešitve na Cipru.

Preglednica 3 predstavlja ekonomske parametre , uporabljene za to prilagoditev. Ti temeljijo na podatkih, ki jih je pripravil Eurostat, in na najnovejših napovedih, ki jih je naredila Komisija skupaj z nacionalnimi strokovnjaki (proračunske napovedi, jesen 2004). Številke in napovedi temeljijo na evropskem sistemu integriranih ekonomskih računov, revidiranih leta 1995 (ESA 95).

2.1. Prilagoditev zgornje meje odhodkov po postavki

Prilagoditev je izračunana z uporabo naslednjih deflatorjev k odobrenim pravicam za prevzem obveznosti v finančni perspektivi (po cenah iz leta 1999):

- kumulativni deflator 14,87 % za obdobje 2000-2006 k zgornji meji za poglavje 1 in k številki za strukturne sklade v postavki 2 v skladu s točko 15 Medinstitucionalnega sporazuma (fiksna 2-odstotna letna stopnja).

- deflator BND v eurih za obdobje 2000–2006 (14,29 %) k zgornjim mejam drugih odhodkovnih postavk (dejanski deflator).

V skladu s točko 23 (a) Medinstitucionalnega sporazuma z dne 6. maja 1999 je denarna rezerva odpravljena z letom 2003.

Za zagotovitev usklajenosti z dodelitvami Kohezijskega sklada za deset novih držav članic, vsebovanimi v pristopnih pogodbah, se je skupna številka za Koheziski sklad po cenah za leto 2006 zaokrožila navzgor.

Prilagoditev v zvezi s plačili temelji na odobrenih sredstvih za plačila, ocenjenih za vsako odhodkovno postavko, ko je bila finančna perspektiva pripravljena (cene za leto 1999). Metoda izračuna je določena v naslednji preglednici:

[pic]

Odobrena sredstva za plačila v zvezi z desetimi novimi državami članicami, ki so se priključile Evropski uniji 1. maja 2004, so bila dodana k odobrenim sredstvom za plačila, ki zadevajo petnajst držav članic, po cenah za leto 1999 in za vsako podkategorijo zgornje preglednice. Vmesni seštevki za leto 2006 po cenah za leto 1999 se prilagodijo cenam za leto 2006 z zadevnim deflatorjem: postavka 1 in delež postavke 2 v zvezi s strukturnimi skladi so bili prilagojeni s 14,87 % kumulativnim deflatorjem, druge postavke ali odhodki sta bila prilagojena s 14, 29 % kumulativnim deflatorjem.

2.2. Glavni rezultati tehnične prilagoditve finančne perspektive za leto 2006 (EU-25)

Skupna zgornja meja za odobrena sredstva za prevzem obveznosti za leto 2006 je 123.515 milijonov eurov, kar je ustrezno 1,12 % BND.

Ustrezna skupna zgornja meja za odobrena sredstva za plačila je 119.112 milijonov eurov, tj.1,08 % BND. Na podlagi trenutnih ekonomskih napovedi to pušča razliko do zgornje meje lastnih sredstev 18.059 milijonov eurov (0,16 % BND za EU-25).

Za leta 2001, 2002, 2003, 2004 in 2005 se je višina razlike dopolnila s prejšnjimi tehničnimi prilagoditvami z uporabo najnovejših ocen BND, tako da so primerjave možne za čas več let. Vendar se zgornja meja obveznosti in plačil, ki izhajajo iz prilagoditev, ne spremeni.

2.3. Finančna perspektiva, prilagojena po cenah za leto 2006, ki vključuje proračunske posledice politične rešitve na Cipru

Preglednica 2 prikazuje finančno perspektivo za EU-25, prilagojeno za leto 2006 po tekočih cenah, vključno s proračunskimi posledicami politične rešitve na Cipru.

Ta preglednica je bila prilagojena na enak način kot Preglednica 1 in se bo uporabila v primeru, da se Ciper združi pred 31. decembrom 2006.

3. DRUGI ELEMENTI, POVEZANI S TEHNIčNO PRILAGODITVIJO

3.1. Kmetijska smernica

Kmetijska smernica je bila izračunana v skladu s členom 3 nove Uredbe o proračunski disciplini Sveta[3] (glej Preglednico 4 ).

Številke za dajatve za sladkor in izoglukozo, nadomestila za pomoč v hrani in nadomestila AKP za sladkor temeljijo v tej fazi na napovedih za proračun za leto 2006. V skladu z uredbo o proračunski disciplini bo končna raven teh določenih postavk smernice določena, ko bo predložen predhodni predlog proračuna za leto 2006.

V letu 2006 je kmetijska smernica začasno ocenjena na 58.634 milijonov eurov[4].

3.2. Postavka 5 (Uprava)

V primeru postavke 5 opomba k finančni perspektivi navaja, da so številke za pokojnine, vključene pod zgornjo mejo za to postavko, izračunane neto brez prispevkov zaposlenih za pokojninski načrt, do največ 1.100 milijonov eurov (cene za leto 1999) za obdobje 2000-2006. Kot navaja Komunikacija Komisije o tehnični prilagoditvi za leto 2000[5], „se sme ta določba tolmačiti kot uvedba dvojne omejitve na zneske, odbite od odhodkov za pokojnine pri uporabi zgornje meje postavke“:Ta znesek ne sme presegati prispevkov, ki so dejansko vneseni kot proračunski prihodki v katerem koli letu;

- Ta znesek ne sme presegati prispevkov, ki so dejansko vneseni kot proračunski prihodki v katerem koli letu;

- najvišji seštevek odbitkov za obdobje 2000–2006 ne sme presegati 1.100 milijonov eurov po cenah za leto 1999, kar ustreza povprečju 157 milijonov eurov (180 milijonov eurov po cenah za leto 2006).

Za prejšnja leta finančne perspektive 2000–2006 so ponavljajoči se upravni odhodki narekovali letno sprejemanje najnižje omejitve, da bi se izognili uporabi razlike na začetku obdobja, ki kasneje ne bi bila več polno razpoložljiva. Za leto 2006 – zadnje leto obdobja – je preostali razpoložljivi znesek, ki se lahko odšteje, hkrati najnižji znesek, tj. največ 180 milijonov eurov po tekočih cenah za leto 2006.

3.3. Postopki zunaj proračuna

Peti pododstavek točke 10 Medinstitucionalnega sporazuma navaja, da se podatke v zvezi s postopki, ki niso vključeni v splošni proračun in v predvidljivi razvoj različnih kategorij lastnih sredstev, navede v preglednicah kot navedbe in se letno dopolnijo, ko se finančna perspektiva tehnično prilagodi.

Ti podatki, dopolnjeni v skladu z najnovejšimi ocenami na voljo, so navedeni v Preglednicah 5.1 in 5.2. Zajemajo Evropski razvojni sklad (ERS) in strukture lastnih sredstev.

PRILOGA

[pic]

[pic]

[pic]

[pic]

[pic]

[1] UL L 172, 18.6.1999, str. 1.

[2] UL L 147, 14.6.2003, str. 31.

[3] UL L 224, 29.9.2000, str. 27. Uredba Sveta št. 2040/2000 z dne 26. septembra 2000.

[4] To pušča razliko 6.016 milijonov eurov glede na vse odhodke, kar je, v skladu z uredbo o proračunski disciplini, vključeno v smernico (postavka 1 in „kmetijski“ odhodki predpristopne pomoči pod postavko 7).

[5] SEC (1999) 847 konč., odstavek 6.